open-index/open-wikipedia-markdown huggingface dataset:
এ পারফেক্ট ওয়ার্ল্ড

***আ পারফেক্ট ওয়ার্ল্ড*** (ইংরেজি ভাষায়: A Perfect World)১৯৯৩ খ্রিষ্টাব্দে মুক্তিপ্রাপ্ত ক্লিন্ট ইস্টউড পরিচালিত একটি চলচ্চিত্র। এর মূল চরিত্রে অভিনয় করেছেন কেভিন কসনার এবং ক্লিন্ট ইস্টউড। চলচ্চিত্রটির নামকরণ করা হয়েছে এই ছবিরই একটি কথোপকথন থেকে। পলাতক কয়েদিকে খুঁজে বের করার দায়িত্বে নিয়োজিত পুলিশদের একজন বলে, "*In a perfect world we'd all lock arms and thrash the bushes till he turned up*"। এর জবাবে অপরাধ বিশেষজ্ঞ স্যালি গার্বার বলে, "*In a perfect world things like this wouldn't happen in the first place*"।

## কাহিনী সূত্র
"রবার্ট বুচ হেইন্স" (কেভিন কসনার) ও "টেরি পিউ" জেল থেকে পালায়। বুচ কোন জঘন্য অপরাধী না, কিন্তু পিউয়ের অপরাধের সীমা-পরিসীমা নেই। তারা এক আবাসিক এলাকায় যা গাড়ি চালিয়ে। খাবার সংগ্রহের জন্য এক বাড়িতে ঢুকে পিউ। গিয়ে গৃহিনীকে ধর্ষণ করার চেষ্টা করে। বুচ গৃহিনীকে বাঁচায়। কিন্তু ততক্ষণে প্রতিবেশে জানাজানি হয়ে গেছে যে, দুই আসাম প্রবেশ করেছে। অগত্যা তারা গৃহিনীর ছোট ছেলেকে জিম্মি হিসেবে নিয়ে যায়। তিনজনে গাড়িতে করে যেতে থাকে। তাদের তাড়া করা শুরু করে টেক্সাসের রেঞ্জার রেড গার্নেটের নেতৃত্বে একটি পুলিশ দল।

বুচ পিউকে খুন করে, কারণ পিউয়ের হাতে ছোট্ট ছেলেটিও যৌন হয়রানির শিকার হতে যাচ্ছিল। তারপর শুরু হয় বুচ ও ছোট্ট ছেলে ফিলিপের যাত্রা। দুজনেই দুজনকে ভালবেসে ফেলে। গোঁড়া ইহুদি পরিবারে থাকায় ফিলিপের সাধারণ মার্কিন বাচ্চাদের মত আনন্দ করতে পারেনি এতোদিন। তার অনেক সাধ পূরণে সাহায্য করে বুচ। আলাস্কা যাওয়ার পথে এক বাড়িতে রাত কাটায় তারা। বাড়ির গৃহকর্তা তার ছোট্ট ছেলেকে খুব মারধোর করে। সইতে না পেরে বুচ তাকে মারতে উদ্যত হয়। ফিলিপ মনে করে সত্যই বুচ লোকটিকে মেরে ফেলবে। অগত্য সে বুচকে গুলি করে। পিস্তল কুয়ায়ে ফেলে দিয়ে পালিয়ে যায়। বুচ পেছন পেছন যায় আর বলে, সে তাদের খুন করতো না, কারণ সে জীবনে মাত্র দুটি খুন করছে। প্রথমটি তার মাকে অত্যাচার করার জন্য এক জনকে আর দ্বিতীয়টি এই ফিলিপকে বাঁচানোর জন্য। এভাবেই কাহিনী শেষের দিকে এগিয়ে যায়, যে কাউকে কাঁদতে বাধ্য করার পরিবেশ সৃষ্টির চেষ্টা করে।

## প্রতিক্রিয়া
চলচ্চিত্রটি সমালোচকদের কাছে প্রশংসিত হয়েছে। রিভিউ সংগ্রাহক সাইট রটেন টম্যাটোস-এর এর রেটিং ৮৫% অর্থাৎ শতকরা ৮৫ জন সমালোচকই এর প্রশংসা করেছেন। শিকাগো সান-টাইম্‌সের রজার ইবার্ট বলেছেন, "a film any director alive might be proud to sign"। অনেকেই একে ইস্টউডের অন্যতম সেরা বডি ওয়ার্ক বলে আখ্যা দিয়েছেন। পলাতক কয়েদি ও ছোট্ট ছেলের মধ্যে সম্পর্কের দৃশ্যগুলো তার অন্যতম সেরা কাজ বলে বিবেচিত হয়ে থাকে।

গোঁড়া ইহুদি পরিবার সম্পর্কে কিছুটা পক্ষপাতগ্রস্ত হয়ে পড়ার জন্য অনেকেই এর সমালোচনা করেছেন। এখানে দেখা যায়, ফিলিপ জীবনে কটন ক্যান্ডি খায় নি, জন্মদিন পালন করতে পারেনি। বর্তমানে ধার্মিক ইহুদি পরিবারগুলোর অবস্থা পুরোপুরি এরকম নয় বলেই সমালোচনাগুলো হয়েছে।

## বহিঃসংযোগ
* 
* আ পারফেক্ট ওয়ার্ল্ড - রটেন টম্যাটোস

বিষয়শ্রেণী:১৯৯৩-এর চলচ্চিত্র
বিষয়শ্রেণী:ক্লিন্ট ইস্টউড পরিচালিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:নব্য ওয়েস্টার্ন চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:বন্ধুত্ব সম্পর্কিত চলচ্চিত্র
বিষয়শ্রেণী:মার্কিন অপরাধ নাট্য চলচ্চিত্র
বিষয়শ্রেণী:১৯৬৩-এর পটভূমিতে চলচ্চিত্র
বিষয়শ্রেণী:ক্লিন্ট ইস্টউড প্রযোজিত চলচ্চিত্র
বিষয়শ্রেণী:টেক্সাসে ধারণকৃত চলচ্চিত্র
বিষয়শ্রেণী:সাউথ ক্যারোলাইনায় ধারণকৃত চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
চীনের প্রশাসনিক বিভাজন

থাম্ব|চীনের প্রশাসনিক বিভাজন
পূর্ব এশিয়ার রাষ্ট্র গণচীনকে প্রশাসনিকভাবে সর্বোচ্চ স্তরে প্রদেশ，স্বায়ত্তশাসিত অঞ্চল এবং কেন্দ্রশাসিত পৌরসভাতে বিভক্ত। প্রদেশ ও স্বায়ত্তশাসিত অঞ্চলগুলি স্বায়ত্তশাসিত অঙ্গরাজ্য জেলা, স্বায়ত্তশাসিত এবং শহরে বিভক্ত। জেলাগুলি স্বশাসিত জেলা এবং শহর মহকুমা, সংখ্যালঘু জাতির মহকুমা এবং ক্ষুদ্র নগরে বিভক্ত। প্রয়োজন হলে রাষ্ট্র বিশেষ প্রশাসনিক অঞ্চল প্রতিষ্ঠা করতে পারে।

বর্তমানে চীনে ৪টি কেন্দ্রশাসিত পৌরসভা, ২৩টি প্রদেশ，পাঁচটি স্বায়ত্তশাসিত অঞ্চল এবং ২টি বিশেষ প্রশাসনিক অঞ্চলনসহ মোট ৩৪টি প্রদেশ পর্যায়ের প্রশাসনিক ইউনিট আছে।

৪টি কেন্দ্রশাসিত পৌরসভা হল বেইজিং, সাংহাই, থিয়েনচিন ও ছুংছিং।

২৩টি প্রদেশ নিম্নরূপ:

৫টি স্বায়ত্তশাসিত অঞ্চল নিচের মতন:

এছাড়াও হংকং ও মাকাও নামের দুইটি বিশেষ প্রশাসনিক অঞ্চল আছে।

বিষয়শ্রেণী:চীনের প্রশাসনিক বিভাজন
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:চীনের প্রশাসনিক উপবিভাগ
হেনরি বেভারিজ

**হেনরী বেভারীজ** (১৮৩৭-১৯২৯) একজন ব্রিটিশ কর্মকর্তা ও ইতিহাসবিদ। তিনি স্কটল্যান্ডে জন্মগ্রহণ করেন। ১৮৫৮ সালে তিনি চাকুরীর জন্য ভারতে আসেন। তিনি ময়মনসিংহে সহকারী ম্যাজিস্ট্রেট ও কালেক্টর পদে প্রথম নিয়োগ লাভ করেন। এরপর বিভিন্ন সময় ঝিনাইদহ, যশোর, নদীয়া, মেদিনীপুর, সিলেট, মণিপুর, কোচবিহার, ঢাকা, নোয়াখালী, হুগলি, বরিশাল, চট্টগ্রাম, বরিশাল, রংপুর, পাবনা, চব্বিশ পরগণা, ফরিদপুর, বীরভূম, হুগলি ও মুর্শিদাবাদে কর্মরত ছিলেন। পরবর্তীতে ব্রিটেনে ফিরে গিয়ে ভারতের ইতিহাস, ভাষা, শাসক ও জনগণ সম্পর্কে অধ্যয়ন করেন এবং এ বিষয়ে গ্রন্থ রচনা করেন। ১৮৯০ সালে তিনি এশিয়াটিক সোসাইটি অব বেঙ্গল-এর প্রেসিডেন্ট নির্বাচিত হন। ১৯২৯ সালে তিনি লন্ডনে মৃত্যুবরণ করেন।

## গ্রন্থ সমূহ

* Comprehensive History of India (৩ খণ্ড, লন্ডন, ১৮৫৮-৬২)
* Life and Manners in Bengal
* Christianity in India
* Were Sundarbans Inhabited in Ancient Times?
* Timur’s Apocryphal Memoirs
* The Trial of Maharaja Nanda Kumar, A Narrative of a Judicial Murder (১৮৮৬)
* District of Bakarganj: Its History and Statistics ১৮৭৬
* ‘Warren Hastings in Lower Bengal
* The Story of Nuncumar and the Impeachment of Sir Elijah Impey
* The Trial of Maharaja Nanda Kumar

## তথ্যসূত্র

* 

## আরও দেখুন
* এ্যানেট সুসানা এ্যাক্রয়েড বেভারীজ

## বহিঃসংযোগ

বিষয়শ্রেণী:বাংলার নবজাগরণ
বিষয়শ্রেণী:১৮৩৭-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:এশিয়াটিক সোসাইটির সভাপতি
বিষয়শ্রেণী:ব্রিটিশ ভারততত্ত্ববিদ
বিষয়শ্রেণী:ব্রিটিশ অনুবাদক
হিন্দু মহিলা বিদ্যালয়

[thumb|right|300px|১৮৭৫ সালে হিন্দু মহিলা বিদ্যালয়ের ছাত্রীগণের সঙ্গে [এ্যানেট এ্যাক্রয়েড]]

**হিন্দু মহিলা বিদ্যালয়** ছিল এ্যানেট এ্যাক্রয়েডের দ্বারা প্রতিষ্ঠিত কলকাতার এন্টালী থানা এলাকার ২২,বেনিয়া পুকুর লেনে অবস্থিত একটি আবাসিক বিদ্যালয়। এর আগে বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন। কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি। এই বিদ্যালয়টি সেকালে প্রভাবশালী ধর্মপ্রচারের সঙ্গে সঙ্গে নারী শিক্ষাপ্রচারে এক ব্যতিক্রমি স্বাতন্ত্র্য বজায় রেখেছিল। সেইকালে বালকদের যেমন বিদ্যালয় ছিল ঠিক তেমনই সুবিধাযুক্ত বিদ্যালয় বালিকাদের জন্য এ্যানেট এ্যাক্রয়েড মাত্র ১২ জন ছাত্রীদের নিয়ে বিদ্যালয়টির প্রতিষ্ঠা করেছিলেন। **যোগেশ চন্দ্র** বাগলের মতে ১৮ নভেম্বর ১৮৭৩ সালে বিদ্যালয়টি প্রতিষ্ঠা হয়, এবং ডেভিড কফের মতে বিদ্যালয়টি ১৮ সেপ্টেম্বর ১৮৭৩ প্রতিষ্ঠা হয়। দ্বারকানাথ গাঙ্গুলী বিদ্যালয়টির প্রধান শিক্ষক ছিলেন। এবং আনন্দমোহন বসু এবং দুর্গামোহন দাস এই বিদ্যালয়টির খরচা বহন করতেন। শিবনাথ শাস্ত্রী ও মনমোহন ঘোষ এই বিদ্যালয়টির সাথে জড়িত ছিলেন। জে বি ফিয়ার এই বিদ্যালয়টির সান্মানিক শিক্ষিকা ছিলেন। বিদ্যালয়টি এ্যানেটের তত্বাবধানে পাশ্চাত্য ধারা মতে বরাবর চলেছিল।১৮৭৫ সালের ৬ এপ্রিল হেনরী বেভারীজের সাথে এ্যানেট এ্যাক্রয়েডের বিবাহের পরে, বিদ্যালয়টি অল্প সময়ের জন্য বন্ধ ছিল (মার্চ ১৮৭৬ সাল পর্যন্ত)।পরে ১ জুন ১৮৭৬ সালে বঙ্গ মহিলা বিদ্যালয় নামে আবার চালু হয়েছিল।

## তথ্যসূত্র

* রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, পৃঃ ১৬৭-১৭০,নিউ এজ্‌ পাবলিসার্স পাঃ লিঃ
* সংসদ বাঙালি চরিতাভিধান-চতুর্থ সংস্করণ-প্রথম খন্ড-অঞ্জলি বসু 
* William Beveridge, India Called Them, London, 1947; M D Hussain, 19th Century Indian Historical Writing In English, Calcutta, 1992.

## আরও দেখুন
* এ্যানেট সুসানা এ্যাক্রয়েড বেভারীজ
* হেনরী বেভারীজ
* বঙ্গ মহিলা বিদ্যালয়
* বেথুন স্কুল
* বেথুন কলেজ
* জন এলিয়ট ড্রিঙ্কওয়াটার বিটন
* কালীকৃষ্ণ মিত্র

## বহিঃসংযোগ
* http://www.indianetzone.com/7/hindu_impetus_female_education_british_india..htm 

বিষয়শ্রেণী:বাংলার নবজাগরণ
বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:কলকাতার বিদ্যালয়
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:১৮৭৩-এ ভারতে প্রতিষ্ঠিত
বিষয়শ্রেণী:কলকাতার বালিকা বিদ্যালয়
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান
জ্যাক নিকোলসন

**জন জোসেফ "জ্যাক" নিকোলসন** (জন্ম: ২২ এপ্রিল ১৯৩৭) হলেন একজন মার্কিন চলচ্চিত্র অভিনেতা। নিউরোটিক চরিত্রগুলোকে সুন্দরভাবে ফুটিয়ে তোলার জন্য তিনি বিশ্বব্যাপী পরিচিতি লাভ করেছেন।

নিকোলসন মোট ১২ বার অস্কার মনোনয়ন লাভ করেছেন যার মধ্যে পুরস্কার পেয়েছেন তিন বার: দুই বার সেরা অভিনেতা এবং এক বার সেরা পার্শ্ব অভিনেতা হিসেবে। ওয়াল্টার ব্রেন্যান ও নিকোলসন যৌথভাবে পুরষদের মধ্যে অভিনয়ের জন্য সবচেয়ে বেশি বার অস্কার জিতেছেন। আর সামগ্রিকভাবে ক্যাথরিন হেপবার্নের (৪ বার) পরই তার স্থান। এছাড়াও তিনি মাত্র তিন জন মার্কিন অভিনেতার একজন যারা ১৯৬০-এর দশক থেকে শুরু করে প্রতি দশকেই অন্তত তিন বার করে অভিনয়ের জন্য অস্কার মনোনয়ন লাভ করেছেন। অন্য দুজন হলেন মাইকেল কেইন ও পল নিউম্যান। তার অভিনীত উল্লেখযোগ্য ছবির মধ্যে রয়েছে ইজি রাইডার, ফাইভ ইজি পিসেস, চায়নাটাউন, ওয়ান ফ্লু ওভার দ্য কাকুস নেস্ট, দ্য প্যাসেঞ্জার, দ্য শাইনিং, টার্মস অফ এন্ডিউরমেন্ট, ব্যাটম্যান, আ ফিউ গুড মেন, অ্যাজ গুড অ্যাজ ইট গেট্‌স, অ্যাবাউট শ্মিট, সামথিংস গটা গিভ এবং *[[দ্য ডিপার্টেড]]*।

## চলচ্চিত্রের তালিকা

## তথ্যসূত্র

## বহিঃসংযোগ
* 
* Rolling Stone Interview with Jack Nicholson  
* 
* Jack Nicholson Fansite 
* The Jackulator 9000 Forums  

বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন নাস্তিক
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:হলিউড ওয়াক অব ফেইম
বিষয়শ্রেণী:ম্যানহাটনের ব্যক্তিত্ব
বিষয়শ্রেণী:১৯৩৭-এ জন্ম
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:প্রাক্তন রোমান ক্যাথলিক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:নিউ জার্সির অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
বিষয়শ্রেণী:ক্যালিফোর্নিয়ার ডেমোক্র্যাট
বটুক নন্দী

**বটুক নন্দী** (জন্ম: ১৯২৯ - মৃত্যু: ২৩ সেপ্টেম্বর ২০০১) একজন জনপ্রিয় গিটার শিল্পী, অভিনেতা ও ফুটবলার।

বটুক নন্দীর আদি নিবাস বর্ধমান । তিনি কলকাতায় জন্মগ্রহণ করেন । ব্যবসায়ী পরিবারের সন্তান হয়েও ছোটোবেলা থেকে খেলাধুলা, গানবাজনা, নাটক নিয়েই কাটিয়েছেন । ১৯৪০-এর দশকে মোহনবাগানের গোলরক্ষক ছিলেন । পরে যুক্ত হন অভিনয় জগতে । তিনি নীতিশ মুখোপাধ্যায়, কমল মিত্র এবং মলিনা দেবীর সাথে বহু নাটকে অভিনয় করেছেন । প্রায় দশবছর অভিনয় এবং প্রাইভেট টিউশনি করে ১৯৫৩ খ্রিষ্টাব্দ থেকে গিটার সঙ্গীতে অংশগ্রহণ করেন । তিনি দেবব্রত বিশ্বাসের কাছে রবীন্দ্রসঙ্গীত শিক্ষা করেছিলেন । ১৯৫৬ খ্রিষ্টাব্দে প্রথম গিটার সঙ্গীত রেকর্ড করেন মেগাফোন কম্পানি থেকে । তার অ্যালবামের সংখ্যা প্রায় ৪০টি । রবীন্দ্রসঙ্গীতের প্রায় বাইশটি অ্যালবাম তার অন্যতম কাজ । উত্তমকুমার অভিনীত ছবির গানেই ছিল তার বেশি জনপ্রিয়তা । ষাটের দশকের গোড়ায় গঠিত অর্কেষ্ট্রা পার্টি *স্যাবসে*র প্রতিষ্ঠাতা । তার নিজের প্রতিষ্ঠান ছিল *সুরবাহার* ।

## তথ্যসূত্র

* সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ

বিষয়শ্রেণী:বাঙালি যন্ত্রসঙ্গীত শিল্পী
বিষয়শ্রেণী:১৯২৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:বাঙালি ফুটবলার
মিশেল বাশলে

**ভেরোনিকা মিশেল বাশলে জেরিয়া** (জন্ম: ২৯ সেপ্টেম্বর ১৯৫১) একজন চিলীয় রাজনীতিবিদ, যিনি ২০০৬ থেকে ২০১০ এবং আবার ২০১৪ থেকে ২০১৮ পর্যন্ত চিলির রাষ্ট্রপতি হিসেবে দায়িত্ব পালন করেছেন, তিনি রাষ্ট্রপতি পদে অধিষ্ঠিত প্রথম এবং আজ পর্যন্ত একমাত্র নারী। তিনি ২০১৩ সালের ডিসেম্বরে ৬২% এরও বেশি ভোট পেয়ে পুনঃনির্বাচিত হন, এর আগে ২০০৬ সালে ৫৪% ভোট পেয়েছিলেন, যার ফলে তিনি ১৯৩২ সালের পর থেকে পুনঃনির্বাচিত চিলির প্রথম রাষ্ট্রপতি হন।  তার দ্বিতীয় মেয়াদের পর, তিনি ২০১৮ থেকে ২০২২ পর্যন্ত জাতিসংঘের মানবাধিকার বিষয়ক হাই কমিশনার হিসেবে দায়িত্ব পালন করেন।  তার কর্মজীবনের শুরুতে, তিনি জাতিসংঘের লিঙ্গ সমতা এবং নারীর ক্ষমতায়নের জন্য সংস্থাটির প্রথম নির্বাহী পরিচালক হিসেবে নিযুক্ত হন। 

সামরিক কৌশল বিষয়ে পড়াশোনা করা একজন চিকিৎসক বাশলে রাষ্ট্রপতি রিকার্ডো লাগোসের অধীনে স্বাস্থ্যমন্ত্রী এবং প্রতিরক্ষামন্ত্রীর দায়িত্বও পালন করেছিলেন। তিনি তিন সন্তানের পৃথক মা এবং নিজেকে অজ্ঞেয়বাদী হিসেবে পরিচয় দেন।  তার মাতৃভাষা স্পেনীয় ছাড়াও, তিনি ইংরেজিতে সাবলীল এবং জার্মান, ফরাসি এবং পর্তুগিজ ভাষায়ও দক্ষতা অর্জন করেছেন।  

## তথ্যসূত্র

## আরও পড়া

* 

## বহিঃসংযোগ

* রাষ্ট্রপতি নির্বাচনের অফিসিয়াল প্রচারণার সাইট 
* সিআইডিওবি ফাউন্ডেশনের জীবনী 
* 
* "চিলির শীর্ষ পদ গ্রহণকারী মহিলা" (বিবিসি নিউজ)
* "যে মহিলা রাষ্ট্রপতি হবেন তার অপ্রত্যাশিত কষ্ট" ( *[[দি ইকোনমিস্ট|দ্য ইকোনমিস্ট]]*, ৮ ডিসেম্বর ২০০৫)
* "ব্যাচেলেটের নাগরিকদের গণতন্ত্র" ( *[[দি ইকোনমিস্ট|দ্য ইকোনমিস্ট]]*, ১০ মার্চ ২০০৬)
* "একজন নতুন নেতার সাথে, চিলি তার প্রণালীর লেইসগুলি ছিঁড়ে ফেলবে বলে মনে হচ্ছে" ( *[[দ্য নিউ ইয়র্ক টাইমস]]*, ৮ মার্চ ২০০৬)
* "ওয়াশিংটনে চিলির রাষ্ট্রপতি ম্যাডামকে স্বাগতম"    (গোলার্ধ বিষয়ক কাউন্সিল, ৭ জুন ২০০৬)

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী রাষ্ট্রপতি
বিষয়শ্রেণী:প্রথম নারী রাষ্ট্রপতি
বিষয়শ্রেণী:দক্ষিণ আমেরিকার নারী রাষ্ট্রপতি
বিষয়শ্রেণী:নারী শিশু বিশেষজ্ঞ
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মানবাধিকার বিষয়ক জাতিসংঘের হাই কমিশনার
বিষয়শ্রেণী:চিলির রাষ্ট্রপতি
বিষয়শ্রেণী:নারী সরকার প্রধান
বিষয়শ্রেণী:নারী প্রতিরক্ষা মন্ত্রী
বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ
বিষয়শ্রেণী:অকার্যকর বহিঃসংযোগ সহ সমস্ত নিবন্ধ
বিষয়শ্রেণী:নারী জনস্বাস্থ্য চিকিৎসক
বিষয়শ্রেণী:চিলির নারী মন্ত্রী
বিষয়শ্রেণী:সান্তিয়াগো, চিলির রাজনীতিবিদ
বিষয়শ্রেণী:চিলির মন্ত্রী
বিষয়শ্রেণী:পূর্ব জার্মানিতে চিলীয় প্রবাসী
বিষয়শ্রেণী:চিলীয় চিকিৎসক
বিষয়শ্রেণী:চিলীয় নারী চিকিৎসক
বিষয়শ্রেণী:জার্মানিতে চিলীয় প্রবাসী
বিষয়শ্রেণী:স্পেনীয় বংশোদ্ভূত চিলীয় ব্যক্তি
বিষয়শ্রেণী:চিলির স্বাস্থ্যমন্ত্রী
বিষয়শ্রেণী:চিলির প্রতিরক্ষা মন্ত্রী
বিষয়শ্রেণী:চিলীয় নারীবাদী
বিষয়শ্রেণী:চিলির রাষ্ট্রপতি পদপ্রার্থী
দীনেন্দ্রকুমার রায়

**দীনেন্দ্রকুমার রায়** (২৬ আগস্ট ১৮৬৯ – ২৭ জুন ১৯৪৩) একজন পত্রিকা সম্পাদক, অনুবাদক এবং বাঙালি গ্রন্থকার।

## প্রারম্ভিক জীবন
দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তার পিতার নাম ব্রজনাথ রায়। ১৮৮৮ খ্রিষ্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিষ্টাব্দে রাজশাহী জেলা জজের কর্মচারী নিযুক্ত হন তিনি।

## সাহিত্য চর্চা
১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে *নন্দন কানন* মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, "*বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন*।"

## গোয়েন্দা সিরিজ
দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাঙালি পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়সী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।

## অন্যান্য সাহিত্যকর্ম
তার প্রকাশিত অন্যান্য উল্লেখযোগ্য গ্রন্থ :
* *বাসন্তী*
* *হামিদা*
* *পট*
* *অজয় সিংহের কুঠি*
* *পল্লীচিত্র*
* *পল্লীবৈচিত্র*
* *পল্লীকথা*
* *পল্লীচরিত্র*
* *ঢেঁকির কীর্তি*

## তথ্যসূত্র

বিষয়শ্রেণী:মেহেরপুর জেলার ব্যক্তি
বিষয়শ্রেণী:বাঙালি সম্পাদক
বিষয়শ্রেণী:বাঙালি অনুবাদক
বিষয়শ্রেণী:বাঙালি ঔপন্যাসিক
বিষয়শ্রেণী:নদিয়া জেলার ব্যক্তি
বিষয়শ্রেণী:১৮৬৯-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় লেখক
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:বাংলা ভাষার লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সম্পাদক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:পশ্চিমবঙ্গের লেখক
বিষয়শ্রেণী:ভারতীয় রহস্য লেখক
৫৫৫ টাইমার

thumb|right|সিগনেটিক্সের এনই৫৫৫ যা ডুয়াল-ইন-লাইন প্যাকেজে যুক্ত
**৫৫৫ টাইমার** (ইংরেজি ভাষায়: 555 timer) একটি সমন্বিত বর্তনী যা বিভিন্ন ধরনের টাইমার এবং মাল্টিভাইব্রেটর বর্তনী তৈরীতে ব্যবহৃত হয়। এই আইসি উদ্ভাবন ও নকশা করেন সুইজারল্যান্ডের ইলেকট্রনিক্স প্রকৌশলী Hans R. Camenzind। ১৯৭০ সালে এর নকশার কাজ শেষ হয় এবং ১৯৭১ সালে সিগনেটিক্স তা প্রথমবারের মত বাজারজাত করে। টাইমারটির মূল নাম ছিল "এসই৫৫৫" বা "এনই৫৫৫" এবং সাধারণভাবে একে "আইসি টাইম মেশিন" বলা হতো। প্রথম দিকে নকশা করার জন্য ৫ কিলোওহম মানের তিনটি রোধক ব্যবহার করা হতো বলেই এর নাম রাখা হয়েছিল ৫৫৫। কম দাম এবং দীর্ঘ স্থায়িত্বের কারণে এখনও এই বর্তনী ব্যবহার করা হয়। ২০০৩ সালের হিসাব মতে প্রতি বছর ১০০ কোটি ৫৫৫ টাইমার তৈরি করা হয়।

এ যাবৎ উৎপাদিত সবচেয়ে জনপ্রিয় ও সফল সমন্বিত বর্তনীগুলোর মধ্যে ৫৫৫ টাইমার উল্লেখযোগ্য। একটি *৮ পিনবিশিষ্ট মিনি ডুয়াল-ইন-লাইন প্যাকেজের* (ডিআইপি-৮) মধ্যে সিলিকন চিপ স্থাপন করা হয়। চিপের মধ্যে থাকে ২৩টি ট্রানজিস্টর, ২টি ডায়োড এবং ১৬টি রোধক। ৫৫৬ একটি ১৪ পিনের ডিআইপি। একটি মাত্র সিলিকন চিপের মধ্যে দুটি ৫৫৫ টাইমার সংযুক্ত করে এটা তৈরি করা হয়। আর ৫৫৮ হল ১৬ পিনের ডিআইপি যা একই চিপের মধ্যে খানিক পরিবর্তিত ৪টি ৫৫৫ সংযুক্ত করে তৈরি করা হয়। এই টাইমারের তিন ভাবে কাজ করতে পারে: একস্থৈতিক (monostable), দ্বিস্থৈতিক (bistable) এবং অস্থিতিশীল (astable)।

## ব্যবহারবিধি
থাম্ব|পিনআউট

## বহিঃসংযোগ

* 555 Timer Circuits - the Astable, Monostable and Bistable
* 555 Timer Tutorial
* 555 and 556 Timer Circuits
* 555 Timer Pin configurations
* Data Sheet (Fairchild) (PDF)

বিষয়শ্রেণী:সমন্বিত বর্তনী
গ্রেট প্লেইনস

thumb|350px|গ্রেট প্লেইন্‌স মধ্য মার্কিন যুক্তরাষ্ট্রের বেশির ভাগ অঞ্চল, এবং কানাডা ও মেক্সিকোর অংশবিশেষ জুড়ে বিস্তৃত। লাল রেখাটি ১০০ ডিগ্রী পশ্চিম দ্রাঘিমা নির্দেশ করছে
**গ্রেট প্লেইন্‌স** () বলতে মিসিসিপি নদীর পশ্চিম ও রকি পর্বতমালার পূর্ব দিকের অঞ্চলে বিদ্যমান বিশাল বৃক্ষহীন তৃণভূমি ও বৃক্ষহীন ঘাসে আবৃত সমভূমিকে বোঝায়। এ সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।

## প্রাণী
আমেরিকান বাইসন গ্রেট প্লেইন্‌স এলাকার সবচেয়ে বিখ্যাত প্রাণী। এখানকার সাধারণ স্তন্যপায়ী প্রাণীর মধ্যে আছে কাঠবিড়ালী, প্রেইরি কুকুর এবং খরগোশ। সুইফট শেয়াল একসময় অনেক ছিল, বর্তমানে বিলুপ্তির পথে।

## আরও দেখুন
* কানাডীয় প্রেইরি
* বৃহৎ আমেরিকান মরুভূমি
* উচ্চ সমভূমি (অস্ট্রেলিয়া)
* লানো এস্তাকাদো
* লানোস
* পাম্পা
* স্টেপ

## আরও পড়ুন
* *Chokecherry Places, Essays from the High Plains*, Merrill Gilfillan, Johnson Press, Boulder, Colorado, trade paperback, .
* *Colorado Without Mountains, A High Plains Memoir*, Harold Hamil, The Lowell Press, Kansas City, Missouri, 1976, Hardback, 284 pages, .
* *Down and Out on the Family Farm: Rural Rehabilitation in the Great Plains, 1929-1945*, Michael Johnston Grant, University of Nebraska Press, 2002, 
* *The Dust Bowl: Men, Dirt, and Depression*, Paul Bonnifield, University of New Mexico Press, Albuquerque, New Mexico, 1978, hardcover, .
* *Encyclopedia of the Great Plains*, David J. Wishart, University of Nebraska Press, 2004, .
* *Woody Landscape Plants for the High Plains*, D. H. Fairchild and J. E. Klete, Colorado State University, 1993, Technical Bulletin LTB93-1 (Contact CSU to buy this).
* *Wolf Willow, A history, a story, and a memory of the last plains frontier*, Wallace Stegner, Viking Compass Book, New York, 1966, trade paperback, 
* *[[The Tie That Binds]]* (1984), a novel about farming by Kent Haruf, Vintage Books 2000, paperback, .

## বহিঃসংযোগ
* North Dakota State University: ''The Geologic Story of The Great Plains''
* Kansas Heritage Group: ''Native Prairie, Preseve, Flowers, and Research''
* Library of Congress: ''Great Plains''
* University of Nebraska-Lincoln: ''The Great Plains Study''

বিষয়শ্রেণী:কানাডার সমভূমি
বিষয়শ্রেণী:মার্কিন যুক্তরাষ্ট্রের সমভূমি
বিষয়শ্রেণী:কানাডার অঞ্চল
বিষয়শ্রেণী:যুক্তরাষ্ট্রের অঞ্চল
স্ট্যানফোর্ড এনসাইক্লোপিডিয়া অফ ফিলোসফি

থাম্ব|এডওয়ার্ড এন জালটা মেক্সিকো সিটিতে উইকিমিনিয়ার ২০১৫ চলাকালীন স্ট্যানফোর্ড এনসাইক্লোপিডিয়া অব ফিলোসফি সম্পর্কে একটি উপস্থাপনা দিচ্ছেন
**স্ট্যানফোর্ড এনসাইক্লোপিডিয়া অফ ফিলোসফি** (ইংরেজি ভাষায়: Stanford Encyclopedia of Philosophy - SEP), সংক্ষেপে এসইপি, একটি অনলাইন বিশ্বকোষ। স্ট্যানফোর্ড ইউনিভার্সিটি এই বিশ্বকোষটি পরিচালনা করে। প্রথমে মার্কিন যুক্তরাষ্ট্রের সাধারণ মানুষের অর্থায়নে *এনইএইচ* ও *এনএসএফ* এটা তৈরির উদ্যোগ নিয়েছিল। বিশ্বকোষটি যেন সবাই বিনামূল্যে দেখতে পারে সেজন্য বিভিন্ন বিশ্ববিদ্যালয়ের গ্রন্থাগারের উদ্যোগে অর্থ সংগ্রহ করা হয়। এসইপি'র পরিকল্পনা মত বেশ কয়েকটি প্রতিষ্ঠান এর রক্ষণাবেক্ষণের কাজ করে। এই প্রতিষ্ঠানগুলোর মধ্যে আছে Scholarly Publishing and Academic Resources Coalition (SPARC), International Coalition of Library Consortia (ICOLC) এবং Southeastern Library Network (SOLINET)। প্রতিটি নিবন্ধ সেক্ষেত্রে বিশেষজ্ঞ কেউ লিখে থাকে। প্রায় ৬৫টি শিক্ষা প্রতিষ্ঠানের শিক্ষকেরা এতে অবদান রাখেন। সাধারণ বিশ্বকোষের মানে পৌঁছানোর জন্য এই অনলাইন বিশ্বকোষেরও একটি সম্পাদনা পরিষদ রাখা হয়েছে। তারা লেখক নির্বাচন করেন এবং প্রতিটি নিবন্ধের পিয়ার রিভিউ করেন।

লেখকদের সবাইকে স্ট্যানফোর্ড ইউনিভার্সিটিকে তার নিবন্ধ ছাপার অনুমতি দিতে হয়। তবে নিবন্ধের চূড়ান্ত সত্ত্ব লেখকেরই থাকে। ১৯৯৫ সালে *এডওয়ার্ড এন জ্যাল্টা* বিশ্বকোষটি শুরু করেছিলেন। তার উদ্দেশ্য ছিল একটি গতিশীল বিশ্বকোষ তৈরি করা যা অনলাইনে নিয়মিত হালনাগাদ হবে। এ কারণেই ছাপা বিশ্বকোষের মত এতে তারিখ সংযোজন করা হয় না। এতে একই বিষয়ের উপর পরস্পর বিরোধী চিন্তাধারার নিবন্ধ প্রকাশ করা হয়।
## তথ্যসূত্র

## বহিঃসংযোগ
* Homepage of the ''Stanford Encyclopedia of Philosophy'';
* A Solution to the Problem of Updating Encyclopedias - an article by Hammer and Zalta outlining the scholarly problem the Encyclopedia was created to address.

বিষয়শ্রেণী:অনলাইন বিশ্বকোষ
বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
বিষয়শ্রেণী:২০শ শতাব্দীর বিশ্বকোষ
নগেন্দ্রনাথ গুপ্ত

*একই নামের অপর ব্যক্তি [[নগেন্দ্রনাথ গুপ্ত (বিপ্লবী)]] সম্পর্কে জানতে দেখুন [[নগেন্দ্রনাথ গুপ্ত (বিপ্লবী)|এখানে]]*

**নগেন্দ্রনাথ গুপ্ত** (জন্ম: ১৮৬১ - মৃত্যু: ২৮ ডিসেম্বর ১৯৪০) একজন খ্যাতনামা সাংবাদিক, সাহিত্যিক এবং পত্রিকা সম্পাদক ।
নগেন্দ্রনাথ গুপ্ত বিহারের মোতিহারির বাসিন্দা ছিলেন  তার আদি নিবাস বর্তমান পশ্চিমবঙ্গের উত্তর ২৪ পরগণা জেলার হালিশহর । তার পিতার নাম মথুরানাথ ।

১৮৭৮ খ্রিষ্টাব্দে জেনারেল অ্যাসেমব্লিজ ইনস্টিটিউশন থেকে প্রবেশিকা পাশ করে লাহোরে কিছুদিন শিক্ষকতা করেন । এরপর ১৮৮৪ খ্রিষ্টাব্দে তিনি করাচির *ফিনিক্স* পত্রিকার সম্পাদক হন । ১৮৯১ খ্রিষ্টাব্দে লাহোরের *ট্রিবিউন* ও ১৯০৫ খ্রিষ্টাব্দে এলাহাবাদের *ইন্ডিয়ান পিপল* নামক সাপ্তাহিক পত্রিকার সম্পাদনা করেন । ১৯০১ খ্রিষ্টাব্দে তিনি এবং ব্রহ্মবান্ধব উপাধ্যায় *দি টোয়েনটিয়েথ সেঞ্চুরি* নামে একটি ইংরেজি মাসিকপত্র প্রকাশ করেন । *ইন্ডিয়ান পিপল* পত্রিকা দৈনিক *লিডারের* সঙ্গে মিলিত হলে তিনি তার যুগ্ম সম্পাদক হন এবং আবার ১৯১০ খ্রিষ্টাব্দ থেকে দুই বছর *ট্রিবিউন* পত্রিকা সম্পাদনা করেন । কিছুদিন *প্রদীপ* এবং *প্রভাত* পত্রিকারও সম্পাদক ছিলেন ।

প্রথম জীবনে *স্বপন সঙ্গীত* গীতিকাব্য (১৮৮২) এবং পরে *সাহিত্য* ও *ভারতী* পত্রিকার জন্য অনেক ছোটগল্প এবং কয়েকটি উপন্যাস রচনা করেছিলেন । বৃদ্ধবয়েসে বন্ধু রবীন্দ্রনাথের কয়েকটি কবিতার ইংরেজি তর্জমা বই আকারে প্রকাশ করেন । তার অমর কীর্তি দ্বারভাঙা মহারাজের অর্থসাহায্যে বিদ্যাপতি ও গোবিন্দদাস ঝার পদাবলীর সম্পাদনা ও সঙ্কলন প্রকাশ ।

নগেন্দ্রনাথ গুপ্ত রচিত উল্লেখযোগ্য গ্রন্থ:
* পর্বতবাসিনী
* অমরসিংহ
* লীলা
* জীবন ও মৃত্যূ

তিনি মৃত্যূর পূর্বে মহারাজা মণীন্দ্রচন্দ্র নন্দীর ব্যক্তিগত সচিব ছিলেন ।

## তথ্যসূত্র

* সংসদ বাঙালি চরিতাভিধান - প্রথম খণ্ড - সাহিত্য সংসদ

বিষয়শ্রেণী:বাঙালি সম্পাদক
বিষয়শ্রেণী:বাংলার নবজাগরণ
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি ঔপন্যাসিক
বিষয়শ্রেণী:১৮৬১-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:বাঙালি লেখক
বাণিজ্যকুঠি

থাম্ব|একটি বাণিজ্যকুঠি
**বাণিজ্যকুঠি** ইউরোপীয়দের বাণিজ্য কেন্দ্র ও পণ্যাগার। এ ধরনের কেন্দ্র থেকে ইউরোপীয় নৌবাণিজ্য কোম্পানিগুলি পূর্ব ভারতীয় দ্বীপপুঞ্জে তাদের ব্যবসায়-বাণিজ্য পরিচালনা করত। এ পণ্যাগারে জাহাজের মালামাল বাজারজাত করার জন্য মজুত রাখা হতো। এখানে রপ্তানির জন্য মালামাল সংগৃহীত ও প্রক্রিয়াজাত করা হতো। কোম্পানির ইউরোপীয় কর্মকর্তাদের আবাসস্থলও ছিল এ কুঠি। বাণিজ্যকুঠির বিষয়াবলি পরিচালনা করত একটি ‘কাউন্সিল অব মার্চেন্টস’। এ কাউন্সিল প্রধানকে ফ্যাকটর নামে অভিহিত করা হতো। আমদানি পণ্য গ্রহণ ও বিক্রি এবং রপ্তানি পণ্য সংগ্রহ ও প্রক্রিয়াজাত করা ছিল ফ্যাকটরের দায়িত্ব। ফ্যাকটর স্থানীয় বানিয়া ও গোমস্তাদের অর্থ আগাম দিত এবং তারা অর্থ জোগান দিত স্থানীয় উৎপাদক ও পাইকারদের। এ প্রক্রিয়াকে বলা হতো বিনিয়োগ। এভাবে ‘ফ্যাকটর’ ও ‘বিনিয়োগ’ এই শব্দ দুটি ভারতে ইউরোপীয় নৌবাণিজ্যিক কর্মকাণ্ডসংক্রান্ত পারিভাষিক শব্দ হয়ে ওঠে। বর্তমানে শব্দ দুটির যে প্রায়োগিক অর্থ চালু তার সঙ্গে সেকালের অর্থের মিল ছিল না। ব্রিটিশ ইস্ট ইন্ডিয়া কোম্পানির প্রথম বাণিজ্যকুঠি ১৬৫১ খ্রিষ্টাব্দে [উড়িষ্যার বালেশ্বরে স্থাপিত হয়। পরে হুগলি, পাটনা, ঢাকা, কাসিমবাজার ও কলকাতায়ও এ ধরনের বাণিজ্যকুঠি গড়ে ওঠে। এসব বাণিজ্যকুঠির অধীনে অসংখ্য মফস্বল কুঠি ছিল। ইংরেজ দের আঞ্চলিক সদর দপ্তর ছিল হুগলিতে। পরে এটি কলকাতায় স্থানান্তরিত হয়। ফরাসিদের সদর দপ্তর ছিল চন্দননগরে। ওলন্দাজ ও দিনেমার দের সদর দপ্তর যথাক্রমে চুঁচুড়া ও শ্রীরামপুরে ছিল। ব্যবসায়-বাণিজ্যের জন্য এগুলি ছিল ইউরোপীয়দের বসতি। নজর, পেশকাস, নিয়মিত শুল্ক ও খাজনা প্রদানের বিনিময়ে মুগল সরকারের কাছ থেকে এরা সনদ লাভ করত। সনদে বসতি স্থাপনের অধিকার সম্পর্কিত শর্তাবলির উল্লেখ থাকত। এসব বসতি কালক্রমে এক একটি কোম্পানির একান্ত সংরক্ষিত এলাকা হয়ে ওঠে।

## আরও দেখুন
* ফোর্ট উইলিয়াম

বিষয়শ্রেণী:কলকাতার ইতিহাস
ডন সিজেল

**ডোনাল্ড সিজেল** (ইংরেজি ভাষায়: Donald Siegel) (২৬শে অক্টোবর, ১৯১২ - ২০শে এপ্রিল, ১৯৯১) ছিলেন প্রভাবশালী মার্কিন চলচ্চিত্র পরিচালক ও প্রযোজক। তিনি *ডোনাল্ড সিজেল* ও *ডন সিজেল* উভয় নামেই পরিচিত ছিলেন।

## চলচ্চিত্রসমূহ
* *Star in the Night* (১৯৪৫)
* *The Verdict* (১৯৪৬)
* *Night Unto Night* (১৯৪৭)
* *The Big Steal* (১৯৪৯)
* *Duel at Silver Creek* (১৯৫২)
* *Count the Hours* (১৯৫৩)
* *China Venture* (১৯৫৩)
* *Riot in Cell Block ১১* (১৯৫৪)
* *Private Hell ৩৬* (১৯৫৪)
* *The Blue and Gold* (১৯৫৫)
* *Invasion of the Body Snatchers* (১৯৫৬)
* *Crime in the Streets* (১৯৫৬)
* *Baby Face Nelson* (১৯৫৭)
* *Spanish Affair* (১৯৫৭)
* *The Gun Runners* (১৯৫৮)
* *The Lineup* (১৯৫৮)
* *Hound Dog Man* (১৯৫৯)
* *Edge of Eternity* (১৯৫৯)
* *Flaming Star* (১৯৬০)
* *Hell Is for Heroes* (১৯৬২)
* *The Killers* (১৯৬৪)
* *The Hanged Man* (১৯৬৪)
* *Stranger on the Run* (১৯৬৭)
* *Coogan's Bluff* (১৯৬৮)
* *Madigan* (১৯৬৮)
* *Two Mules for Sister Sara* (১৯৭০)
* *The Beguiled* (১৯৭১)
* *[[ডার্টি হ্যারি]]* (১৯৭১)
* *Charley Varrick* (১৯৭৩)
* *The Black Windmill* (১৯৭৪)
* *The Shootist* (১৯৭৬)
* *Telefon* (১৯৭৭)
* *[[এস্কেইপ ফ্রম অ্যালকাট্র্যাজ]]* (১৯৭৯)
* *Rough Cut* (১৯৮০)
* *Jinxed* (১৯৮১)

## বহিঃসংযোগ
* 
* Senses of Cinema: Great Directors Critical Database
* An Academy Salute to Don Siegel, With Curtis Hanson and Clint Eastwood

বিষয়শ্রেণী:১৯১২-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:শিকাগোর ব্যক্তি
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন নাস্তিক
বিষয়শ্রেণী:মার্কিন টেলিভিশন পরিচালক
বিষয়শ্রেণী:শিকাগোর ব্যবসায়ী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ইহুদি মার্কিন নাস্তিক
ডার্টি হ্যারি

thumb|right|300px|ডার্টি হ্যারি চরিত্রে ক্লিন্ট ইস্টউড। এটা সেই বিখ্যাত "Do you feel lucky" দৃশ্য
**ডার্টি হ্যারি** (ইংরেজি ভাষায়: Dirty Harry) ডন সিজেল পরিচালিত অপরাধ থ্রিলার চলচ্চিত্র। ডার্টি হ্যারি সিরিজের প্রথম ছবি এটা। এর পর এই সিরিজে আরও চারটি ছবি মুক্তি পেয়েছে। স্যান ফ্রান্সিসকো শহরের পুলিশ বিভাগের গোয়েন্দা ইন্সপেক্টর "হ্যারি ক্যালাহান"-কে কেন্দ্র করেই ছবির কাহিনী আবর্তিত হয়েছে। সহকর্মীরা হ্যারিকে ডার্টি হ্যারি নাম দেয়। ছবিগুলোতে ডার্টি হ্যারি চরিত্রে অভিনয় করেছেন ক্লিন্ট ইস্টউড।

## চরিত্রসমূহ
* *[[ক্লিন্ট ইস্টউড]]* - গোয়েন্দা ইন্সপেক্টর "ডার্টি" হ্যারি ক্যালাহান
* *হ্যারি গুয়ার্ডিনো* - লেফটেন্যান্ট ব্রেসলার
* *জন ভার্নন* - মেয়র
* *অ্যান্ড্রু রবিনসন* - স্কর্পিও (মানসিক বিকারগ্রস্ত খুনী)

## জনপ্রিয়তা এবং প্রভাব
ডার্টি হ্যারির চরিত্রের মূল বৈশিষ্ট্য ছিল একগুয়েমি, প্রগতিশীলতা, নৈরাশ্যবাদ এবং আইনের চেয়ে সুবিচারের প্রতি বেশি প্রাধান্য দেয়া। এসব কারণেই সে বসের সাথে মানিয়ে চলতে পারে না। ইস্টউড অভিনীত এই চরিত্র মার্কিন চলচ্চিত্রে আইকনিক হয়ে উঠে এবং একটি নতুন ধারার পুলিশ থ্রিলারের জন্ম দেয়। মুক্তির পরপরই ছবিটি বিপুল জনপ্রিয়তা অর্জন করে। শহরতলির সাধারণ মানুষের মধ্যে অপরাধ প্রবণতা তখন চূড়ান্ত রূপ ধারণ করেছিল। এদিক দিয়ে তৎকালীন অবস্থাকেই তুলে ধরা হয়েছে ছবির মাধ্যমে।

মুক্তির পর অবশ্য এ নিয়ে বিতর্কও হয়েছে। আসামী ও বন্দিদের উপর পুলিশী নির্যাতন, আগ্নেয়াস্ত্রের ব্যবহার এবং আইন প্রয়োগের ধরন নিয়েই বিতর্কগুলো সৃষ্টি হয়েছিল। ফিলিপাইনের পুলিশ বিভাগের একটি অংশে এই সিনেমার ভিডিওটেপ পুলিশদের প্রশিক্ষণের কাজে ব্যবহার করা হতো। এছাড়া ইতালির কঠোর পুলিশ থ্রিলার চলচ্চিত্রে একটি নতুন ধরনের উপরও এ ছবির প্রভাব আঝে। এই নতুন ধরনের নাম Poliziotteschi। ৭০-এর দশকে ইতালিতে এই ধরন জনপ্রিয়তা অর্জন করে এবং আমেরিকা ও ইউরোপের অনেক দেশেই প্রশংসিত হয়।

## বহিঃসংযোগ

* 
* 
* Harry Callahan fan site
* Clint Eastwood interview: Dirty Harry
* Whitman, Mark. 1982. The Films of Clint Eastwood. New York, The Confucian Press. . 
* Filming locations in Dirty Harry

বিষয়শ্রেণী:১৯৭১-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ডন সিজেল পরিচালিত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:সাইকোপ্যাথ সম্পর্কে চলচ্চিত্র
বিষয়শ্রেণী:সান ফ্রান্সিস্কোর পটভূমিতে চলচ্চিত্র
বিষয়শ্রেণী:সান ফ্রান্সিস্কোতে ধারণকৃত চলচ্চিত্র
বিষয়শ্রেণী:মার্কিন পুলিশ গোয়েন্দা চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন ধারাবাহিক খুনি চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
বেতার কম্পাঙ্ক

**বেতার কম্পাঙ্ক** (ইংরেজি ভাষায়: Radio frequency - RF) বলতে ৩ হার্জ থেকে ৩০০ গিগাহার্জ পর্যন্ত কম্পাঙ্ক তথা স্পন্দনের হারকে বোঝায়। বেতার তরঙ্গ উৎপাদন এবং শনাক্তকরণের জন্য পরিবর্তী প্রবাহ বৈদ্যুতিক সংকেতের যে কম্পাঙ্কগুলি ব্যবহার করা হয় সেগুলিও এই বেতার কম্পাঙ্কের অন্তর্ভুক্ত। এদের স্পন্দন এমন যে যেকোন যান্ত্রিক ব্যবস্থাই তার সংবেদনে সাড়া দিতে পারে। এ কারণেই তড়িৎ বর্তনী ও তড়িচ্চুম্বকীয় বিকিরণে স্পন্দনের প্রতি নির্দেশ করতে এটি ব্যবহৃত হয়।

## কম্পাঙ্কসমূহ

## বহিঃসংযোগ
* Definition of কম্পাঙ্ক bands (VLF, ELF … etc.) IK1QFK Home Page (vlf.it) 
* Radio, light, and sound waves, conversion between wavelength and কম্পাঙ্ক 
* RF eBooks - Some free RF related eBooks
* RF and Telecommunication eBooks
* RF Terms Glossary

বিষয়শ্রেণী:বেতার বর্ণালী
বিষয়শ্রেণী:বেতার প্রযুক্তি
বিষয়শ্রেণী:তরঙ্গ
বিষয়শ্রেণী:তড়িচ্চুম্বকীয় বর্ণালী
বিষয়শ্রেণী:টেলিভিশন পরিভাষা
রামচন্দ্র বিদ্যাবাগীশ

**রামচন্দ্র বিদ্যাবাগীশ** (জন্ম: ১৭৮৬ ― মৃত্যু: ২ মার্চ ১৮৪৫) একজন প্রখ্যাত আভিধানিক এবং স্মার্তপণ্ডিত। তিনি ব্রাহ্মসমাজের সাথে যুক্ত ছিলেন। রামচন্দ্র বিদ্যাবাগীশের আদি নিবাস নদীয়ার পালপাড়ায়। তার পিতার নাম লক্ষ্মীনারায়ণ তর্কভূষণ। তার বড়ভাই হরিহরানন্দ তীর্থস্বামী রামমোহন রায়ের বন্ধু ছিলেন।

## কর্মজীবন
রামচন্দ্র বিদ্যাবাগীশ কিছুদিন রামমোহন রায় প্রতিষ্ঠিত বেদান্ত কলেজে অধ্যাপনা করেন। ১৪ মে ১৮২৭ খ্রিষ্টাব্দে সরকার দ্বারা সংস্কৃত কলেজের অধ্যাপক নিযুক্ত হন। তিনি এই পদ থেকে ১৮৩৭ খ্রিষ্টাব্দে পদচ্যুত হন। ১৮৪২ খ্রিষ্টাব্দে সংস্কৃত কলেজে সহকারী সম্পাদক পদ পান। কলকাতায় রামমোহন রায়ের কাজকর্মের সাথে তার ঘনিষ্ঠ যোগ ছিল। আত্মীয়সভার অধিবেশনে তিনি ঈশ্বরের একত্ববাদের উপর মতামত জানান। ১৮২৮ খ্রিষ্টাব্দে প্রতিষ্ঠিত ব্রাহ্মসমাজের তিনি প্রথম সচিব নিযুক্ত হন। ১৮৪৩ খ্রিষ্টাব্দে তিনি দেবেন্দ্রনাথ ঠাকুর সহ ২১ জন যুবককে ব্রাহ্মধর্মে দীক্ষিত করেন। ১৮৩০ খ্রিষ্টাব্দে তিনি রামমোহনের বিপক্ষে যোগ দিলেও পরবর্তীকালে ঈশ্বরচন্দ্র বিদ্যাসাগরের আগে হিন্দু বিধবা বিবাহ প্রস্তাব সমর্থন এবং বহুবিবাহের বিরুদ্ধে নিজমত *নীতিদর্শন* বক্তৃতামালায় দৃঢ়তার সাথে প্রকাশ করেন। ১৮২৯ খ্রিষ্টাব্দে রামমোহন রায় বিলেত গেলে দীর্ঘ ১০ বছর তার অসাধারণ পাণ্ডিত্য এবং বিষ্ণু চক্রবর্তীর সঙ্গীতের জন্যই ব্রাহ্মসমাজের অস্তিত্ব বজায় ছিল। তত্ত্ববোধিনী সভার সঙ্গে যুক্ত থেকে সভার মাধ্যমে বাংলা সাহিত্যের উন্নতির চেষ্টা করেন। এই সভার নামও তার দেওয়া। বাঙালির শিক্ষা বাংলা ভাষার মাধ্যমে সঠিকভাবে হবে বলে বিশ্বাস করতেন। আদালতে ফারসি ভাষার পরিবর্তে বাংলা প্রচলনের উদ্দেশ্যে সরকার দ্বারা প্রতিষ্ঠিত প্রতিষ্ঠানে ৬ মাস প্রধান পণ্ডিতের কাজে নিযুক্ত ছিলেন। এই কাজে তিনি ডেভিড হেয়ার, প্রসন্নকুমার ঠাকুর প্রভৃতি ব্যক্তির সমর্থন পান। মৃত্যুকালে তিনি ব্রাহ্মসমাজকে ৫০০০ টাকা দান করেন।

## সাহিত্যকর্ম
১৮১৮ খ্রিষ্টাব্দে তিনি বাংলা ভাষার প্রথম অভিধান সঙ্কলন করেন। 
রামচন্দ্র বিদ্যাবাগীশ রচিত ও সম্পাদিত গ্রন্থ:
* *বঙ্গভাষাভিধান* (১৮১৭)
* *জ্যোতিষ সংগ্রহসার*
* *বাচস্পতি মিশ্রের বিবাদচিন্তামণিঃ*
* *শিশুসেবধি* (১৮৪০)
* *বর্ণমালা*
* *নীতিদর্শন*
* *পরমেশ্বরের উপসনা বিষয়ে প্রথম ব্যাখ্যান*

## তথ্যসূত্র

বিষয়শ্রেণী:বাংলার নবজাগরণ
বিষয়শ্রেণী:১৭৮৬-এ জন্ম
বিষয়শ্রেণী:১৮৪৫-এ মৃত্যু
বিষয়শ্রেণী:বাঙালি পণ্ডিত
বিষয়শ্রেণী:নদিয়া জেলার ব্যক্তি
বিষয়শ্রেণী:ব্রাহ্ম
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:বাঙালি হিন্দু
বিষয়শ্রেণী:১৯শ শতাব্দীর বাঙালি
বিষয়শ্রেণী:বাংলা ভাষার লেখক
বিষয়শ্রেণী:ভারতীয় লেখক
বিষয়শ্রেণী:১৮শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় পুরুষ লেখক
বিষয়শ্রেণী:পশ্চিমবঙ্গের শিক্ষাবিদ
বাংলা চলচ্চিত্র

বাংলা চলচ্চিত্র হলো বাংলা ভাষায় নির্মিত চলচ্চিত্র। এই শিল্পটি মূলত বাংলাদেশ এবং পশ্চিমবঙ্গে অবস্থিত। বাংলা চলচ্চিত্রের ইতিহাস প্রায় শতাব্দী পুরনো। ১৯১৩ সালে দাদাসাহেব ফালকে নির্মিত "রাজা হরিশচন্দ্র" ছিল বাংলা ভাষার প্রথম চলচ্চিত্র। তবে, বাংলা চলচ্চিত্রের সোনালি যুগ শুরু হয় ১৯৫০-এর দশকে। ঢাকা,কলকাতা দুই মহানগরী বাংলা চলচ্চিত্রের জন্য বিখ্যাত। মূলত কলকাতাতেই প্রথম বাংলা চলচ্চিত্র নির্মিত হত। পরে ১৯৫৬ সাল থেকে ঢাকায় বাংলা চলচ্চিত্র নির্মাণ শুরু হয়। বিখ্যাত চলচ্চিত্রকার সত্যজিৎ রায়, মৃণাল সেন থেকে তারেক মাসুদ পর্যন্ত সবাই কমবেশ সুপরিচিত। ১৯২৭-২৮ সালে ঢাকায় প্রথম চলচ্চিত্র নির্মিত হয়। নওয়াব পরিবারের কয়েকজন তরুণ সংস্কৃতিসেবী নির্মাণ করেন চলচ্চিত্র সুকুমারী।বাংলাদেশের প্রথম চলচ্চিত্র ‘মুখ ও মুখোশ’। বাংলাদেশের চলচ্চিত্রের সোনালি যুগ শুরু হয় ১৯৭০-এর দশকে। এই সময়ে নির্মিত "জীবন থেকে নেওয়া", "সারেং বৌ", "ছুটির ঘন্টা", "অনুভূতি", "ভাত দে","মনপুরা" প্রভৃতি চলচ্চিত্রগুলো বাংলাদেশের তথা বাঙালি চলচ্চিত্রের ইতিহাসে এক অমূল্য সম্পদ।

## আরও
* বাংলাদেশের চলচ্চিত্র
* পশ্চিমবঙ্গের চলচ্চিত্র

## তথ্যসূত্র


## আরও দেখুন

* বাংলা চলচ্চিত্রের তালিকা
* নির্বাক বাংলা চলচ্চিত্রের তালিকা

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতের চলচ্চিত্র মাধ্যম
বিষয়শ্রেণী:বাংলাদেশের চলচ্চিত্র মাধ্যম
বিষয়শ্রেণী:বাংলা ভাষার ভারতীয় চলচ্চিত্র
শ্রপশার

থাম্ব|শ্রপশায়ারের কাউন্টি পতাকা
**শ্রপশার** () যুক্তরাজ্যের পশ্চিমভাগে, ওয়েল্‌সের সাথে সীমান্তে অবস্থিত একটি কাউন্টি। শ্রুজবেরি কাউন্টিটির রাজধানী শহর। এর আয়তন ৩,৪৯০ বর্গকিলোমিটার এবং লোকসংখ্যা প্রায় ৩ লক্ষ। সেভার্ন নদী শ্রপশার কাউন্টিকে দুইটি অঞ্চলে ভাগ করেছে। নদীর উত্তর ও উত্তর-পূর্বের অঞ্চলে ভূমি সমতল ও এখানে কৃষিকাজ হয়। নদীর দক্ষিণ ও দক্ষিণ-পশ্চিমের এলাকা পাহাড়ি এবং এখানে ভেড়া ও অন্যান্য গবাদি পশু পালন করা হয়। কাউন্টিটি কৃষিপ্রধান অঞ্চল হলেও এখানে লোহা এবং ধাতুজাত বিভিন্ন দ্রব্য ও যন্ত্রপাতি তৈরির কারখানা আছে। স্বল্প পরিমাণে কয়লাও উত্তোলিত হয়। অতীতে এলাকাটি স্যাক্সন রাজ্য মার্সিয়ার অংশ ছিল। স্যাক্সনের পশ্চিমের কেল্টীয় জাতির লোকদের বিরুদ্ধে প্রতিরক্ষার জন্য ওফা-র ডাইক নামের প্রাচীর নির্মাণ করে। মধ্যযুগে শহরটি ইংল্যান্ড ও ওয়েল্‌সের মধ্যকার সীমান্ত বিবাদের মধ্যে পড়ে যায়। এলাকাটি একসময় সালোপ নামেও পরিচিত ছিল।

শ্রপশার কাউন্টিতে চার্লস ডারউইন, উইনফ্রেড ওয়েন, প্রমুখ বিশিষ্ট ব্যক্তি জন্মগ্রহণ করেন।

বিষয়শ্রেণী:ইংল্যান্ডের কাউন্টি
বিষয়শ্রেণী:ইংল্যান্ডের আনুষ্ঠানিক কাউন্টি
রঙ্গলাল বন্দ্যোপাধ্যায়

**রঙ্গলাল বন্দ্যোপাধ্যায়** (জন্মঃ ২১ ডিসেম্বর,১৮২৭ — মৃত্যুঃ ১৩ মে, ১৮৮৭) একজন কবি, সাহিত্যিক, সাংবাদিক  এবং প্রবন্ধকার ছিলেন।

## জন্ম ও পরিবার

১৮২৭ সালে মাতুলালয়, বর্ধমান জেলার কালনার সন্নিকটস্থ হুগলী জেলার বাকুলিয়া নামক গ্রামে জন্মগ্রহণ করেন । তার আদি নিবাস বর্তমান হুগলী জেলার গুপ্তিপাড়া সন্নিকটস্থ রামেশ্বরপুর৷ তার পিতার নাম রামনারায়ণ এবং মাতার নাম হরসুন্দরী দেবী।  পিতা মারা যাবার পরে মাতুলালয়ে লালিত-পালিত হন।

## শিক্ষাজীবন

রঙ্গলাল বন্দ্যোপাধ্যায় বাকুলিয়ার স্থানীয় পাঠশালা ও মিশনারী স্কুলে শিক্ষা শেষে হুগলি মহসিন কলেজে কিছুদিন পড়াশোনা করেন। ইংরেজি, সংস্কৃত এবং প্রাচীন ওড়িয়া কাব্য ও সাহিত্যে তার জ্ঞান ছিল।

## কর্মজীবন
কবি ঈশ্বরচন্দ্র গুপ্তের সাহায্যে সংবাদ প্রভাকর পত্রিকায় তিনি সাহিত্য রচনা আরম্ভ করেন। ১৮৫৫ খ্রিষ্টাব্দে প্রকাশিত এডুকেশন গেজেট পত্রিকার সহ-সম্পাদক ছিলেন। সেই সময়ের এডুকেশন গেজেটে তাঁর গদ্য এবং পদ্য দুই রকম রচনাই প্রকাশিত হত।

১৮৫২ সালে প্রকাশিত 'মাসিক সংবাদ সাগর' ও ১৮৫৬ সালে প্রকাশিত সাপ্তাহিক 'বার্তাবহ' পত্রিকা দুটোতে তিনি সম্পাদক হিসেবে দায়িত্ব পালন করেন।

১৮৬০ খ্রিষ্টাব্দে কলকাতার প্রেসিডেন্সি কলেজে ৬ মাস অধ্যাপনা করবার পর আয়কর অ্যাসেসর এবং ডেপুটি কালেক্টর হন। তারপর ডেপুটি ম্যাজিস্ট্রেট হয়ে সুনামের সাথে চাকরি করে ১১ এপ্রিল ১৮৮৪ খ্রিষ্টাব্দে অবসর নেন।

## রচনাসমগ্র
তিনি মূলত স্বদেশপ্রেমিক কবিরূপে বিখ্যাত। তাঁর রচিত কাব্যগ্রন্থের মধ্যে উল্লেখযোগ্য *পদ্মিনী উপাখ্যান*, *কর্মদেবী* এবং *শূরসুন্দরী*। টডের ***অ্যানাল্‌স্‌  অ্যান্ড অ্যান্টিকুইটিস্ অফ রাজস্থান*** থেকে কাহিনীর অংশ নিয়ে তিনি *পদ্মিনী উপাখ্যান* রচনা করেন। তাঁর মৃত্যুর পর স্বদেশী যুগের বিপ্লবীদের মধ্যে পদ্মিনী উপাখ্যানের অংশ -

খুবই বিখ্যাত ছিল। তিনি ১৮৭২ সালে কালিদাসের সংস্কৃত কুমারসম্ভব ও ঋতুসংহারের পদ্যানুবাদ করেছিলেন। একই বছরে প্রকাশিত *নীতিকুসুমাঞ্জলি* তাঁর অপর পুস্তিকা, যা সংস্কৃত নীতি ও তত্ত্বমূলক কবিতার অনুবাদ। ১৮৭৯ খ্রিষ্টাব্দে রচিত *কাঞ্চী কাবেরী* কাব্যগ্রন্থ প্রাচীন ওড়িয়া কাব্যের অনুসরণে লিখিত।  রঙ্গলাল বন্দ্যোপাধ্যায় 'উৎকল দর্পণ' নামে উড়িয়া ভাষায়ও একটি সংবাদপত্র প্রকাশ করেন। *উৎকল দর্পণ* নামে সংবাদপত্র প্রতিষ্ঠা করেছিলেন। 'উৎকল দর্পণ'-এ তিনি উরিষ্যার পুরাতত্ব ও উড়িয়া ভাষা সম্পর্কে অনেক প্রবন্ধ লিখেছিলেন। তাঁর *কলিকাতা কল্পলতা* গ্রন্থটিই সম্ভবত বাংলা ভাষায় প্রথম কলকাতার পূর্ণাঙ্গ ইতিহাস। ইংরেজি প্রভাবিত বাংলা সাহিত্যের তিনি অন্যতম পথপ্রদর্শক।

১৮৮২ সালে রঙ্গলাল বন্দ্যোপাধ্যায় সম্পাদনা করে প্রকাশ করেন কবি মুকুন্দরামের "কবিকঙ্কন চন্ডী"। বাংলা সাহিত্যের নানা ক্ষেত্রে বিচরণকারী এই কবির উল্লেখযোগ্য অন্যান্য গ্রন্থগুলো হলো:

* *পদ্মিনী উপাখ্যান* (১৮৫৮)
* *কর্মদেবী* (১৮৬২)
* *শূরসুন্দরী* (১৮৬৮)
* *কাঞ্চীকাবেরী* (১৮৭৯)
* *ভেক-মূষিকের যুদ্ধ* (১৮৫৮),
* *হোমারের কাব্যের অনুবাদ*।
* *নীতি কুসুমাঞ্জলি* (১৮৭২)

## তথ্যসূত্র

বিষয়শ্রেণী:ভারতীয় কবি
বিষয়শ্রেণী:১৮২৭-এ জন্ম
বিষয়শ্রেণী:১৮৮৭-এ মৃত্যু
বিষয়শ্রেণী:হুগলী মহসিন কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:হুগলি জেলার ব্যক্তি
বিষয়শ্রেণী:বাংলা ভাষার লেখক
বিষয়শ্রেণী:কলকাতার লেখক
স্থির তড়িৎ

thumb|right|স্থির বিদ্যুতের সাধারণ উদাহরণ - কোন আহিত দন্ডকে কাগজের টুকরোর কাছে আনলে দন্ডের মধ্যস্থিত স্থির বিদ্যুতের কারণে কাগজের টুকরোগুলো আকর্ষিত হয়। আঁন্দ্রে লুটনের (André Lütken) ১৮৭৮ সালের বুক অব ইনভেনশনস (''Opfindelsernes Bog'' বা Book of inventions থেকে গৃহীত।

তড়িৎ বা আধান যখন চলাচল করে না, বরং কোন বস্তুতে আবদ্ধ থাকে, তখন তাকে **স্থির তড়িৎ** (ইংরেজি ভাষায়: Static electricity) বলে। পদার্থবিজ্ঞানের যে শাখায় এই স্থির তড়িৎ নিয়ে আলোচনা করা হয় তাকে ইংরেজি ভাষায় *Electrostatics* বলে। বাংলায় অধ্যয়নের এই ক্ষেত্রটিকেও সাধারণভাবে স্থির তড়িৎ নামে আখ্যায়িত করা হয়।

## কারণ
সাধারণত একটি পদার্থ যেসব অণুসমূহের সমন্বয়ে গঠিত, তারা সবাই মিলে একটি আধান নিরপেক্ষ (charge neutral) পরিবেশ তৈরি করে। এমনকি যদি পদার্থটি আয়নের সমষ্টি হয়, তবে তার ধনাত্মক আয়ন ও ঋণাত্মক আয়নের সংখ্যা সমান হয়। কোন কারণে, যদি এই পদার্থটির সাথে অন্য কোন পদার্থের ঘর্ষণ হয়, তবে এই পদার্থদ্বয়ের মাঝে কিছু আধানের (চার্জের) আদান প্রদান হয়। ফলশ্রুতিতে, এই দুটি পদার্থের একটিতে কিছু অতিরিক্ত ঋণাত্মক ও অপরটিতে কিছু অতিরিক্ত ধনাত্মক আধান জমা হয়। অর্থাৎ, এরা আর তখন আধান নিরপেক্ষ থাকে না।

কোন পদার্থটি ধনাত্মক আর কোন পদার্থটি ঋণাত্মক আধানে আধিত (charged) হবে, সেটা নির্ধারিত হয় পদার্থগুলো চার্জের প্রতি আসক্তি কতটা বেশি তার উপর। এই আসক্তির উপর ভিত্তি করে আগে থেকেই বলা সম্ভব দুটি পদার্থের ঘর্ষণের ফলে কোনটি ধনাত্মক আর কোনটি ঋণাত্মক আধানে আধিত হবে।
## বহিঃসংযোগ ও প্রাসঙ্গিক অধ্যয়ন
;সাধারণ
* "Man's static jacket sparks alert". BBC News, 16 September 2005.
* Static Electricity and Plastics
* "Can shocks from static electricity damage your health?". Wolfson Electrostatics News pages.
* Invisible wall of static:

;প্রবন্ধ
* William J. Beaty, "*[http://amasci.com/emotor/zapped.html Humans and sparks; The Cause, Stopping the Pain, and 'Electric People]*". 1997.
* Harold Aspden, "*[https://web.archive.org/web/20080809030731/http://www.aspden.org/arp/2005arp3.pdf Can Gravity be an Electrostatic Force? - A Quantum theory of Gravitation]*". 2005.

;বই
* *William Cecil Dampier*, "*The theory of experimental electricity*". Cambridge [Eng.] University press, 1905 (Cambridge physical series). xi, 334 p. illus., diagrs. 23&nbsp;cm. LCCN 05040419 //r33
* *William Thomson Kelvin*, Reprint of Papers on Electrostatics and Magnetism By William Thomson Kelvin, Macmillan ১৮৭২
* *Alexander McAulay* Utility of *Quaternions* in Physics. Electrostatics—General Problem. Macmillan ১৮৯৩
* Alexander Russell, A Treatise on the Theory of Alternating Currents. Electrostatics. University Press ১৯০৪

বিষয়শ্রেণী:পদার্থবিজ্ঞানের মৌলিক ধারণা
বিষয়শ্রেণী:স্থির তড়িৎ
বিষয়শ্রেণী:বিদ্যুৎ
কপলি পদক

থাম্ব|জন থিওফিলাস দিসাগুলিয়াস
**কপলি পদক** () বিজ্ঞানের যেকোন ক্ষেত্রে বিশেষ কৃতিত্বের জন্য প্রদত্ত একটি পুরস্কার। রয়েল সোসাইটি ১৭৩১ সালে লন্ডনে এই পুরস্কারের প্রচলন করেছিল। তখন থেকে নিয়মিতই প্রদান করা হচ্ছে। এটি রয়েল সোসাইটির প্রাচীনতম এবং সর্বোচ্চ পুরস্কার।

১৬৯৯ সালে ইংল্যান্ডের সংসদ সদস্য স্যার গডফ্রি কপলি, দ্বিতীয় ব্যারনেট রয়েল সোসাইটিকে £১০০ পাউন্ড অনুদান দিয়েছিলেন। এই অনুদান থেকেই পুরস্কারটির সূচনা। কপলি মূলত ছিলেন দক্ষিণ ইয়র্কশায়ারের স্প্রটবরোর প্রভাবশালী ভূমিমালিক। তিনি ১৬৯১ সালে সংসদ সদস্য নির্বাচিত হয়েছিলেন।

রয়েল সোসাইটি কর্তৃক প্রদত্ত ১০টি পুরস্কারের মধ্যে কপলি মেডেল অন্যতম। ভৌত বিজ্ঞান এবং জীববিজ্ঞানের বিষয়গুলোতেই বেশি পুরস্কার দেয়া হয়। পুরস্কার বিজয়ীরা রয়েল সোসাইটির ফেলোদের দ্বারা নির্বাচিত হন। বিজয়ীদের একটি সিলভার গিল্ট পদক এবং £৫,০০০ পাউন্ড প্রদান করা হয়।

## পুরস্কার বিজয়ীদের তালিকা
### ১৭০০ শতাব্দী

### ২০০০ শতাব্দী

## বহিঃসংযোগ
* কপলি মেডেল (১৭৩১) - *রয়েল সোসাইটি ডট অরগ*


বিষয়শ্রেণী:ব্রিটিশ পুরস্কার
বিষয়শ্রেণী:রয়েল সোসাইটি
বিষয়শ্রেণী:বিজ্ঞান পুরস্কার
বিষয়শ্রেণী:কপলি পদক বিজয়ী
বিষয়শ্রেণী:জীববিজ্ঞানে পুরস্কার
বিষয়শ্রেণী:পদার্থবিজ্ঞানে পুরস্কার
গডফ্রি কপলি

**স্যার গডফ্রি কপলি, দ্বিতীয় ব্যারনেট**, এফআরএস (; ১৬৫৩ - ৯ই এপ্রিল, ১৭০৯) সম্পদশালী ইংরেজ ভূমিমালিক, শিল্প সংগ্রাহক ও জনপ্রিয় ব্যক্তিত্ব। তিনি দক্ষিণ ইয়র্কশায়ারের স্প্রটবরোতে থাকতেন। এখান থেকেই সংসদ সদস্য নির্বাচিত হয়েছিলেন।

তাকে সবচেয়ে বেশি স্মরণ করা হয় রয়েল সোসাইটির বিখ্যাত কপলি মেডেল-এর মাধ্যমে। তিনি ১৭০৯ সালে রয়েল সোসাইটিকে এই বার্ষিক পুরস্কার প্রদানের জন্য অনুদান দিয়েছিলেন। বৈজ্ঞানিক অর্জনের জন্য সোসাইটির সর্বোচ্চ পুরস্কার এটি।

কপলি ১৬৬১ সালে কিং চার্লস ২ কর্তৃক স্বীকৃত এক ব্যারনেটের ছেলে। ১৬৭৮ সালে তিনি নিজ পিতার উপাধি গ্রহণ করেন। ১৬৯১ সালে তাকে রয়েল সোসাইটির সদস্য করে নেয়া হয়। ১৬৭৯ থেকে ১৬৮৫ সাল পর্যন্ত অ্যাল্ডোবরো থেকে নির্বাচিত সংসদ সদস্য হিসেবে দায়িত্ব পালন করেন। এরপর ১৬৯৫ খেবে ১৭০৯ সাল পর্যন্ত থার্স্ক-এর সংসদ সদস্যের দায়িত্ব পালন করেন। এছাড়া পাবলিক অ্যাকাউন্টের কমিশনার এবং সেনাবাহিনীর অ্যাকাউন্ট কন্ট্রোলারের দায়িত্ব পালন করেছিলেন।

দক্ষিণ ইয়র্কশায়ারের নটিংহ্যামশায়ারের অন্যতম ধনী ভূমিমালিক ছিলেন তিনি। স্প্রটবরো, নিউটন, কাসওয়ার্থ, কেইডবি, ওয়াইল্ডথর্প, লাভারসল, বেন্টলি ও ওয়ার্মসওয়ার্থসহ অনেক স্থানেই তার জমি ছিল। কপলির মেয়ে অ্যান গেন্টের হাই মেল্টন "ইমানুয়েল মোট"-কে বিয়ে করেছিল।

## তথ্যসূত্র

## বহিঃসংযোগ
* Pedigree of Copley of Sprotborough

বিষয়শ্রেণী:১৬৫৩-এ জন্ম
বিষয়শ্রেণী:১৭০৯-এ মৃত্যু
বিষয়শ্রেণী:ইংরেজ শিল্প সংগ্রাহক
বিষয়শ্রেণী:রয়েল সোসাইটির সভ্য
বিষয়শ্রেণী:১৬৫০-এর দশকে জন্ম
স্থির চুম্বকত্ব

থাম্ব|চৌম্বকীয় পদার্থগুলিতে ব্যবহৃত গৌসের আইনের আলংকারিক উপস্থাপনা
**স্থির চুম্বকত্ব** (ইংরেজি ভাষায়: Magnetostatics) বলতে স্থির চৌম্বক ক্ষেত্রের অধ্যয়নকে বোঝায়। স্থির তড়িতে আধান স্থির থাকে অর্থাৎ চলাচল করে না। কিন্তু স্থির চুম্বকত্বে তড়িৎ প্রবাহ স্থির থাকে, অর্থাৎ কেবল একমুখী প্রবাহ (ডিসি) থাকে। তড়িৎ স্থির না থাকলেও স্থির চুম্বকত্ব প্রয়োগ করা যায়, তড়িৎ প্রবাহ দিক পরিবর্তী না হলেই হল।

## বহিঃসংযোগ
* তড়িচ্চুম্বকত্বের ইনডেক্স - এমআইটি

বিষয়শ্রেণী:চুম্বকত্ব
বিষয়শ্রেণী:স্থির চুম্বকত্ব
চিরায়ত তড়িৎচুম্বকত্ব

**চিরায়ত তড়িচ্চুম্বকত্ব** (ইংরেজি ভাষায়: Classical electromagnetism) তড়িচ্চুম্বকত্বের একটি বিশেষ তত্ত্ব যা ঊনবিংশ শতকে জেমস ক্লার্ক ম্যাক্সওয়েল সহ বেশ কয়েকজন খ্যাতনামা বিজ্ঞানীর মাধ্যমে প্রতিষ্ঠা লাভ করে। এর অপর নাম **চিরায়ত তড়িৎগতিবিজ্ঞান** (classical electrodynamics)। তড়িচ্চুম্বকীয় ঘটনাগুলোতে সংশ্লিষ্ট দৈর্ঘ্যের স্কেল এবং ক্ষেত্র শক্তি যখন এত বেশি হয়ে পড়ে যে কোয়ান্টাম বলবিজ্ঞান-এর প্রভাব নগণ্য হয়ে পড়ে, তখনই চিরায়ত তড়িচ্চুম্বকত্ব সুন্দরভাবে তার ব্যাখ্যা দিতে পারে। (দেখুন: কোয়ান্টাম তড়িৎ-গতিবিজ্ঞান)

ম্যাক্সওয়েলের সমীকরণ এবং লোরেন্‌ৎস বল এই তত্ত্বের মূল কাঠামো গঠন করে।

বিষয়শ্রেণী:তড়িৎচুম্বকত্ব
বিষয়শ্রেণী:তড়িৎগতিবিজ্ঞান
চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন

চিরায়ত তড়িৎচুম্বকত্বের সূত্রগুলোকে বিশেষ আপেক্ষিকতার নিয়মে "সুস্পষ্ট সহ-ভেদাংকের" মাধ্যমে লেখার পদ্ধতিকেই **চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন** (ইংরেজি ভাষায়: Covariant formulation of classical electromagnetism) বলে। সুস্পষ্ট সহ-ভেদাংকের মাধ্যশে লিখা বলতে সহ-ভেদাংকভিত্তিক চার-ভেক্টর বা টেন্সরের মাধ্যমে লেখাকে বোঝায়। এভাবে লেখার মাধ্যমে বোঝা যায়, চিরায়ততড়িৎচুম্বকত্বের সূত্রগুলো যে কোন জড় স্থানাঙ্ক ব্যবস্থায় একই রকম আচরণ করে। পাশাপাশি এর মাধ্যমে ক্ষেত্র ও বলগুলোকে এক জড় কাঠামো থেকে আরেক জড় কাঠামোতে অনুবাদ করা যায়।

বিষয়শ্রেণী:তড়িৎচুম্বকত্ব
বিষয়শ্রেণী:বিশেষ আপেক্ষিকতা
বিষয়শ্রেণী:পদার্থবিজ্ঞানের ধারণা
চুম্বকত্ব

পদার্থবিজ্ঞানে **চুম্বকত্ব** বলতে এক পদার্থ কর্তৃক অন্য কোন পদার্থকে আকর্ষণ বা বিকর্ষণ করার ঘটনাকে বোঝায়। মোট কথা চুম্বকের ধর্মকেই চুম্বকত্ব বলে। উল্লেখ্য, চুম্বকত্ব চুম্বকের ভৌত ধর্ম, কোন রাসায়নিক ধর্ম নয়।

যেসকল পদার্থের সহজে চিহ্নিত করার মত চৌম্বক ধর্ম আছে সেগুলো হল নিকেল, লোহা, কোবাল্ট এবং বিভিন্ন সংকর ধাতু। অবশ্য সকল পদার্থই চৌম্বক ক্ষেত্র দ্বারা কমবেশি প্রভাবিত হয়। পদার্থবিজ্ঞানে চুম্বকত্ব বলতে অন্য কিছুও বোঝানো হতে পারে। যেমন, আলো বা অন্যান্য তড়িচ্চুম্বকীয় বিকিরণের দুটি উপাদানের একটিকে চুম্বকত্ব বলা হয়।

## বহিঃসংযোগ
* http://sciencecastle.com/sc/index.php/scienceexperiments/search?p=0&t=a&v=mr&c=0&cl=1 Magnetism Experiments
* Electromagnetism  - a chapter from an online textbook
* ''Magnetic Force and Field '' on Project PHYSNET
* On the Magnet, 1600 First scientific book on magnetism by the father of electrical engineering. Full English text, full text search.

বিষয়শ্রেণী:চৌম্বকীয় ধারণা
বিষয়শ্রেণী:চুম্বকত্ব
শশীবালা দাসী

**শশীবালা দাসী** (মৃত্যু: আগস্ট ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। 
## রাজনৈতিক কাজ
তিনি মেদিনীপুর জেলার তোরিয়ার নিবাসী ছিলেন। ১৯৪২ সালে ভারত ছাড়ো আন্দোলনের রাষ্ট্রশক্তি দখলের সংগ্রাম চলেছিল মেদিনীপুরে। বহু নারী সেই সংগ্রামে সর্বস্ব ত্যাগ করে আত্মহুতি দিতে ছুটে গিয়েছিলেন। সেই সময়ে শোভাযাত্রা করে কেশপুর থানা দখল করতে গিয়ে পুলিশের গুলিতে মারা যান।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:মেদিনীপুরের বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:বাঙালি বিপ্লবী